Имајући у виду да

Министарство просвете, науке и технолошког развоја спроводи Пројекат „Инклузивно предшколско васпитање и образовање” (Inclusive Childhood Education and Care - ECEC) - у даљем тексту "Пројекат ECEC" у складу са потписаним Споразумом о зајму између Републике Србије и Међународне банке за обнову и развој, a

Руководећи се утврђеним циљевима ECEC пројекта у оквиру Компоненте 3 Пројекта:

* унапређење координације и сарадње релевантних актера у пружању холистичких и висококвалитетних услуга предшколског васпитања и образовања (укључујући области везане за здравље, исхрану, рано утврђивање сметњи у развоју и стимулацију раног развоја и учење) родитељима и деци узраста од рођења до 6,5 година на локалном нивоу,
* оснаживање родитеља и породица запружање подршке холистичком развоју деце кроз унапређивање знања о значају раног развоја (укључујући адекватну здравствену заштиту и исхрану, стимулацијуу периоду раног развоја и пружање могућности за учење, негу и заштиту од стреса) и о релевантним услугама које су доступне у заједници.

**УГОВОРНЕ СТРАНЕ:**

1. **ГРАД/ОПШТИНА *[****име и адреса града/општине****]***, коју заступа ***[****име и презиме овлашћеног лица****]***, градоначелник/председник Општине, (**у даљем тексту: Носилац пројекта**)

и

2. **\_\_\_\_\_\_\_\_\_\_\_\_\_\_\_\_ *[****назив**предшколске установе организације цивилног друштва (ОЦД), Дома здравља, Центра за социјални рад, итд.****]***,(**у даљем тексту: Имплементациони Партнер**), кога заступа ***[****име и презиме]*, директор/председник ОЦД,

***закључују***

**УГОВОР О РЕАЛИЗАЦИЈИ ПРОЈЕКТНИХ АКТИВНОСТИ**

**у склопу Пројекта "\_\_\_\_\_\_\_\_\_\_\_\_\_\_\_" (***назив одобреног пројекта***)**

Закључен у ***[****место и датум закључења подуговора****]*** године:

Уговорне стране сагласно констатују:

* да је Министарство у сарадњи са Међународном банком за обнову и развој (у даљем тексту: Банка) према унапред постављеним критеријумима саставило Листу општина у Републици Србији које се сматрају приоритетним за учешће у Пројекту ECEC;
* да је Министарство, у складу са одредбама Споразума о зајму, објавило конкурс и позвало првих 40 општина са листе да доставе предлог пројекта за финансирање из средстава Грантова, спровело процедуру оцене предлога пројеката и доделе средстава Јединицама локалне самоуправе (ЈЛС) чији су пројекти испуњавали услове за доделу, и закључило са Носиоцем пројекта Уговор о Гранту који представља основ за закључење овог (под)уговора;
* да потписивањем овог Уговора Носилац пројекта и Имплементациони партнер регулишу међусобна права и обавезе у вези спровођења Пројекта који се финансира из средстава Гранта.

**Предмет уговора**

**Члан 1.**

Предмет овог уговора је регулисање међусобних права и обавеза Уговорних страна у вези са реализацијом Пројектних активности имплементационог партнера.

Пројектне активности из става 1. овог члана чине саставни део Пројекта Носиоца пројекта који се финансира из средстава Гранта у износу од ***[****навести износ Гранта****]*** евра.

##### Обавезе имплементационог партнера

**Члан 2.**

Имплементациони парнер се обавезује да реализује пројектне активности у свему у складу са одобреним Пројектом, табеларним и наративним Буџетом пројекта (Прилог 2), као и да се приликом реализације пројекта придржава правила утврђених Водичем за примаоце гранта (Прилог 1), који сачињавају саставни део овог уговора.

**Начин финансирања**

**Члан 3.**

Реализација Пројектних активности из члана 1. овог уговора финансира се из средстава Зајма Међународне банке за обнову и развој (IBRD) број 8693YF („Службени гласник, Међународни уговори“, бр. 10/17), намењених финансирању пројекта „Инклузивно предшколско васпитање и образовање” (Inclusive Childhood Education and Care - ECEC).

**Обавезе Носиоца пројекта**

**Члан 4.**

Носилац пројекта ће Партнеру за реализацију његовог дела планираних Пројектних активности, детаљно представљених у табеларном и наративном Буџету пројекта пренети део финансијских средстава која јој је уплатило Министарство, у износу од ***[****навести износ Гранта за Партнера****]*** евра, и то на следећи начин:

1. Прва рата у висини од 50% укупне вредности гранта по потписивању Уговора,
2. Друга рата у висини од 50% укупне вредности гранта по усвајању детаљног периодичног наративног и финансијског извештаја Партнера, којим је оправдано најмање 80% утрошених средстава прве рате.

Носилац пројекта може одступити од динамике исплате наведене у ставу 1. овог члана, и вршити исплате у складу са динамиком реализације пројектних активности код Имплементационог партнера.

**Начин плаћања**

**Члан 5.**

Средства из члана 4. овог уговора Носилац пројекта ће уплатити Имплементационом Партнеру на посебан подрачун Партнера који ће за ту намену бити отворен у Управи за трезор Министарства финансија Републике Србије.

Средства из става 1. овог члана биће уплаћена у року не дужем од 15 дана по успостављању услова за плаћање, издавањем налога за плаћање из средстава општинског гранта, према упутствима Министарства.

**Обавезе извештавања**

**Члан 6.**

Имплементациони партнер се обавезује да на тромесечном нивоу доставља Носиоцу пројекта детаљне наративне и финансијске извештаје, који ће чинити саставни део збирног наративног и финансијског извештаја Носиоца пројекта о реализацији Пројекта, а у складу са прилозима 3, 4 и 5 овог уговора (који садрже обрасце за наративно и финансијско извештавање и извештавање о набавкама).

Имплементациони партнер се обавезује да по окончању реализације Пројектних активности достави Носиоцу пројекта коначни наративни и финансијски извештај, који ће чинити саставни део наративног и финансијског извештаја Носиоца пројекта, а у складу са прилозима 3, 4 и 5 овог уговора, најкасније 25 дана по завршетку пројекта.

Имплементациони партнер је у обавези да води књиговодство по законима Републике Србије и да у оквиру финансијског извештаја Носиоцу пројекта поднесе уредну евиденцију и изводе са свог подрачуна Партнера, који документују утрошак средстава.

**Финансијско пословање и набавке**

**Члан 7.**

Имплементациони партнер је у обавези да финансијска средства троши у складу са планом и динамиком која је дефинисана у одобреном предлогу Пројектних активности (прилози 1 и 2).

Имплементациони партнер је у обавези да благовремено затражи писмено одобрење од Носиоца пројекта за сваку евентуалну промену одобрених буџетских линија која је већа од 10% од износа одређеног у свакој категорији трошкова обухваћених уговором (предлогом пројекта и буџетом предлoга пројекта).

 Имплементациони партнер је у обавези да све набавке робе и услуга спроводи у складу са правилима и процедурама Светске Банке (tzv. Shopping procedure, ITQ - Invitation to Quote), користећи документацију дату у Прилогу 5. овог уговора.

**Трајање Уговора**

**Члан 8.**

Овај уговор се закључује до завршетка Пројекта чија је рализација предмет овог уговора, а најкасније до 30.12.2022. године.

**Раскид Уговора**

**Члан 9.**

Општина може да раскине овај уговор:

1. Уколико се Имплементациони партнер, не придржава одредаба Уговора, односно, уколико дође до сазнања да се средства исплаћена Имплементационом партнеру троше ненаменски или Имплементациони партнер не реализује своје обавезе у складу са чланом 2. овог уговора;
2. Уколико Партнер, тј. прималац финансијских средстава има значајна кашњења у спровођењу својих Пројектних активности;
3. Уколико Партнер, тј. прималац финансијских средстава не достави потребне финансијске и наративне извештаје;
4. Уколико Партнер, тј. прималац финансијских средстава не достави финансијску документацију за израду коначног финансијског извештаја;
5. Уколико управљање финансијама није у складу са захтевима, уколико су извештаји нетачни, непотпуни, нису израђени на предвиђени начин, или се не могу независно одобрити;
6. У случају фалсификовања докумената или информација;
7. Ако се средства користе за финансирање неприхватљивих трошкова и/или активности које нису укључене у одобрени предлог;
8. Уколико Општина обустави учешће у процесу имплементације предлога; и
9. Уколико Банка укине финансијску подршку Републици Србији.

**Последице раскида Уговора**

**Члан 10.**

У случају раскида Уговора, Носилац пројекта ће обуставити све неисплаћене износе, a Имплементациони партнер је дужан да оправда сва искоришћена средства, као и да у року од 30 дана од дана пријема обавештења о раскиду Уговора, врати на посебан донаторски рачун Носиоца пројекта:

а) сва неискоришћена додељена средства и

б) сва средства утрошена на неприхватљиве активности које нису укључене у одобрени предлог потпројекта.

**Решавање спорова**

**Члан 11.**

Уговорне стране ће настојати да сва спорна питања која настану поводом овог уговора реше споразумно.

**Завршне одредбе**

**Члан 12.**

Уговорне стране су сагласне да споразумно, посебним анексима, мењају или допуњују обим извршења, као и начин извршења одредаба овог уговора, ако се за то укаже потреба или промене околности.

Овај уговор је сачињен у 4 (четири) истоветна примерка, од којих један примерак уговора задржава Имплементациони партнер, три примерка уговора задржава Носилац пројекта.

|  |  |  |
| --- | --- | --- |
| **Носилац пројекта *[****име општине****]*****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*****[****име и презиме овлашћеног лица****]******ГРАДОНАЧЕЛНИК/ПРЕДСЕДНИК ОПШТИНЕ*** |  | **Имплементациони партнер** ***[****назив Партнера****]*****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*****[****име и презиме овлашћеног лица****]*** **ДИРЕКТОР/ПРЕДСЕДНИК ОЦД** |

**ПРИЛОГ 1 – Водич за примаоце гранта**

**ПРИЛОГ 2 – Одобрени предлог пројекта са појединачним наративним и табеларним буџетом Имплементационог партнера и збирним буџетом пројекта**

**ПРИЛОГ 3. [*Уговора*] – ОБРАЗАЦ за финансијско извештавање (индивидуални и збирни)**

**ПРИЛОГ 4. [*Уговора*] – ОБРАЗАЦ СА УПУТСТВОМ ЗА НАРАТИВНО ИЗВЕШТАВАЊЕ,**

**ПРИЛОГ 5. [*Уговора*] – ДОКУМЕНТАЦИЈА ЗА СПРОВОЂЕЊЕ НАБАВКЕ РОБЕ И УСЛУГА (ITQ), и ОБРАЗАЦ ЗА ИЗВЕШТАВАЊЕ О СПРОВЕДЕНИМ НАБАВКАМА**